శివుని వేయి నామములు- 601-700
శివ సహస్రనామ స్తోత్రములోని తరువాతి నూరు నామముల అర్ధాలు:
అధర్వ శీర్షః = అధర్వణ వేదము శిరస్సుగా కలవాడు
సామాస్యః = సామ వేదము ముఖముగా కలవాడు
ఋక్సహస్రామితేక్షణః = ఋగ్వేదమును పరిమితిలేని కన్నులుగా కలవాడు
యజుఃపాదభుజః = యజుర్వేదము పాదములు, భుజములుగా కలవాడు
గుహ్యః = రహస్యమైనవాడు
ప్రకాశః = అందరకును వెలుగు రూపమున బహిరంగమైనవాడు
జంగమః = కదలిక కలిగినవాడు
అమోఘార్థః = వ్యర్ధము కాని ప్రయోజనము కలవాడు
ప్రసాదః = అనుగ్రహించువాడు
అభిగమ్యః = అందరికి సులభముగా పొందతగినవాడు
సుదర్శనః = అందరకు సులభముగా (దర్శనము) కనిపించువాడు
ఉపకారప్రియః = ఉపకారము చేయుటయందు ప్రీతి కలవాడు
సర్వః = సమస్తమునందు వ్యాపించియుండువాడు
కనకః = బంగారము తానే అయినవాడు
కాంచనచ్ఛవిః = బంగారపు కాంతి కలవాడు
నాభిః = ప్రపంచమునకు నాభిస్థానము వంటివాడు
నందికరః = ఆనందము కలుగజేయువాడు
భావః = అందరి మనస్సు తానైనవాడు
పుష్కరః = అన్ని నదులను పవిత్రము చేయువాడు
స్థపతిః = దేవాలయ నిర్మాణశాస్త్రము తెలిసినవాడు
స్థిరః = స్థిరమైనవాడు
ద్వాదశః = ద్వాదశ రూపములు కలవాడు
త్రాసనః = భయమును కలుగజేయువాడు
ఆద్యః = ఆదియైనవాడు
యజ్ఞః = యజ్ఞపురుషుడు తానే అయినవాడు
యజ్ఞసమాహితః = యజ్ఞము అనే కర్మతో కూడియుండువాడు
నక్తం = రాత్రి రూపమైనవాడు
కలిః = కలి పురుషుడు తానే అయినవాడు
కాలః = కాలపురుషుని రూపము తానే అయినవాడు
మకరః = మొసలి రూపము తానే అయినవాడు
కాలపూజితః = కాలము (కాలుని) చేత పూజింపబడినవాడు
సగణః = గణములతో కూడినవాడు
గణకారః = సైన్య సమూహములను సృష్టిచేయువాడు
భూతవాహనసారథిః = ప్రాణుల యొక్క వాహనములను నడిపించువాడు
భస్మాశయః = భస్మము (బూడిద) ను ఎల్లప్పుడు ధరించువాడు
భస్మగోప్తా = భస్మమును ధరించిన వారిని రక్షించువాడు
భస్మభూతః = భస్మరూపమును ధరించినవాడు
తరుః = జీవులను తరింపజేయువాడు
గుణః = మంచి గుణము కలవాడు
లోకపాలః = లోకములను పరిపాలించువాడు
లోకః = తానే లోకములైనవాడు
మహాత్మా = ఆత్మస్వరూపం తానే అయినవాడు; గొప్పదైన ఆత్మ కలవాడు
సర్వపూజితః = అందరిచే పూజింపబడువాడు
శుక్లః = శుద్ధ స్వరూపము తానే అయినవాడు
త్రిశుక్లః = త్రికరణములచే శుద్ధుడు
సంపన్నః = సంపూర్ణ సంపదలచే కూడియున్నవాడు
శుచిః = శుచియైనవాడు; అగ్ని రూపములో ఉన్నవాడు
భూత నిషేవితః = ప్రాణుల చేత సేవింపబడినవాడు
ఆశ్రమస్థః = ఆశ్రమమున నివసించువాడు
క్రియావస్థః = కర్మలతోను వాటి పరిస్థితులతోను కూడియున్నవాడు
విశ్వకర్మమతిః = ప్రపంచమందలి కర్మములను గురించి బాగుగా తెలిసినవాడు
వరః = శ్రేష్ఠుడు.
విశాలశాఖః = అనేకమైన విజ్ఞాన శాస్త్ర శాఖలు తెలిసినవాడు
తామ్రోష్ఠః = తామ్ర+ఓష్ఠ అనగా ఎర్రనైన పెదవులు కలవాడు
అంబుజాలః = సముద్ర రూపమైనవాడు
సునిశ్చలః = మిక్కిలి చలనము లేకుండ ఉండువాడు
కపిలః = నల్లనివాడు
కపిశః = వానరరూపము అనగా నలుపు, పసుపు వర్ణములు కూడియున్నవాడు
శుక్లః = తెల్లనైనవాడు
ఆయుః = మానవుల ఆయువు రూపము తానే అయినవాడు
పరః = ఉత్కృష్టమైనవాడు
అపరః = తనతో సమానమైన ఇతరులు లేనివాడు
గంధర్వః = దేవతలలో గంధర్వులను ఒక జాతికి చెందినవాడు
అదితిః = అదితి సంతానమైనవాడు
తార్ క్ష్యః = గరుడుని రూపము తానే అయినవాడు
సువిజ్ఞేయః = బాగుగా తెలియదగినవాడు
సుశారదః = మంచి పండితుడు
పరశ్వధాయుధః = పరశువు (గండ్ర గొడ్డలి) ఆయుధంగా కలవాడు
దేవః = దేవుడైనవాడు
అనుకారీ = అనుసరించి పోవువాడు
సుబాంధవః = మంచి బంధువైనవాడు
తుంబవీణః = పెద్దదైన వీణ కలవాడు
మహాక్రోధః = మిక్కిలి కోపం కలవాడు
ఊర్ధ్వరేతా = ఊర్ధ్వముగా ప్రవహించు రేతస్సు కలవాడు
జలేశయః = జలమునందు శయనించువాడు
ఉగ్రః = తీక్షణమైనవాడు
వంశకరః = వంశమును వృద్ధిచేయువాడు
వంశః = తానే వంశమును ఏర్పాటు చేసినవాడు
వంశనాదః = వెదురులోని నాదం తానే అయినవాడు
అనిందితః = నింద లేనివాడు
సర్వాంగరూపః = సమస్త అవయవ రూపము కలవాడు
మాయావీ = మాయ చేయువాడు
సుహృదః = మంచి స్నేహితుడు
అనిలః = వాయు రూపమైనవాడు
అనలః = అగ్ని రూపమైనవాడు
బంధనః = బంధించువాడు
బంధకర్తా = బంధమును కలుజేయువాడు
సుబంధ విమోచనః = బాగుగా బంధముల నుండి విముక్తి కలిగించువాడు